
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Kārtība, kādā piešķir aizdevumu ar kapitāla atlaidi lauksaimnieciskās darbības un citas saimnieciskās darbības veicējiem lauku teritorijā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts sagatavots, pamatojoties uz Attīstības finanšu institūcijas likuma 12. panta ceturto daļu un Lauksaimniecības un lauku attīstības likuma 5. panta ceturto daļu.
1.2. Mērķis
Mērķa apraksts
Noteikumu projekta mērķis ir noteikt kārtību aizdevumu ar kapitāla atlaidi piešķiršanai, lai sniegtu atbalstu dzīvotspējīgu uzņēmējdarbības projektu īstenošanai un veicinātu saimnieciskās darbības attīstību un konkurētspēju.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Latvijā līdz šim darbojusies sabiedrības “Attīstības finanšu institūcija Altum” (turpmāk - "Altum") administrēta aizdevumu programma, kas sniegusi atbalstu lauksaimniecības un lauku uzņēmējdarbības veicējiem ar investīciju, zemes un apgrozāmo līdzekļu finansēšanu. Laika posmā līdz 2023. gada beigām piešķirti vairāk nekā 1300 aizdevumi par kopējo summu virs 35 miljoniem euro, kas apliecina pieprasījumu pēc šāda veida finanšu instrumentiem un to nozīmīgumu uzņēmējdarbības attīstībā.
Tomēr šajā programmā netika paredzēts kapitāla atlaides mehānisms, kas ļautu samazināt aizņēmēja pamatsummas slogu un dotu papildu stimulu saimniecību attīstībai. Vienlaikus Latvijas lauksaimniecības un lauku uzņēmējdarbības sektorā saglabājas ierobežota piekļuve finansējumam, it īpaši mazajām un vidējām saimniecībām, kā arī gados jaunajiem lauksaimniekiem, jo kredītiestādes bieži nosaka augstas prasības nodrošinājumam un kapitāla pietiekamībai.
Problēmas un risinājumi
Problēmas apraksts
Lauksaimniecības nozari pēdējo gadu laikā būtiski ietekmējuši nelabvēlīgi klimatiskie apstākļi – 2022. un 2023. gadā ražas samazinājumu izraisīja sausums un krusa, savukārt 2025. gada pavasarī atkārtoti konstatētas salnas un pārmērīgas lietavas, kas radījušas būtiskus zaudējumus. Šie faktori apdraud uzņēmumu ekonomisko stabilitāti, padara grūtāku aizdevumu atmaksu un kavē investīciju projektu īstenošanu.
Tajā pašā laikā ierobežotā piekļuve finansējumam un kapitāla atlaides mehānisma trūkums līdz šim radījis situāciju, kurā daudzi dzīvotspējīgi projekti netiek īstenoti vai tiek īstenoti nepilnā apjomā. Tas kavē lauksaimniecības un lauku saimnieciskās darbības modernizāciju, dažādošanu un jaunās paaudzes piesaisti nozarei.Nozari pēdējā laikā būtiski ietekmē nelabvēlīgi klimatiskie apstākļi un būtisks ražošanas resursu cenu kāpums, kas ievērojami pārsniedza saražotās produkcijas cenu pieaugumu. Tas ir radījis finanšu spiedienu uz saimniecībām, ir mazinājis to spēju investēt un apdraud uzņēmumu ekonomisko dzīvotspēju. Vienlaikus tirgus apstākļi un globālo cenu svārstības ir samazinājušas ieņēmumu prognozējamību. Rezultātā piekļuve ārējam finansējumam daudziem saimnieciskās darbības veicējiem kļuva apgrūtināta, jo īpaši jaunajiem lauksaimniekiem un saimniecībām, kas vēlas pārorientēt ražošanu vai sākt pārstrādi.
Risinājuma apraksts
Noteikumu projekts nosaka finanšu instrumenta - aizdevumi ar kapitāla atlaidi ieviešanu trijās KLP stratēģiskā plāna 2023.–2027. gadam intervencēs – LA 4.1.5. “Atbalsts aizdevumu veidā ieguldījumiem un apgrozāmajiem līdzekļiem lauku saimniecībās”, LA 4.2. “Atbalsts ieguldījumiem pārstrādē” un LA 6. “Atbalsts gados jaunajiem lauksaimniekiem uzņēmējdarbības uzsākšanai”. Instrumentu administrē "Altum", atbalstu piešķirot saskaņā ar Regulu 2021/2115 un Regulu 2021/1060. Pārstrādes gadījumā, ja Līguma par Eiropas Savienības darbību I pielikumā minētie lauksaimniecības produkti tiek pārstrādāti produktos, kas nav minēti I pielikumā, atbalsts tiek piešķirts kā de minimis saskaņā ar Regulu  2023/2831, nodrošinot de minimis uzskaiti, vienota uzņēmuma principa piemērošanu un kumulācijas griestu kontroli trīs gadu periodā.
Aizdevums ar kapitāla atlaidi paredz Altum izsniegtā aizdevuma pamatsummas daļēju dzēšanu līdz 50 procentiem. Maksimālā atlaide ir līdz 60 000 euro gados jaunajiem lauksaimniekiem (LA 6) un līdz 100 000 euro pārējām grupām (LA 4.1.5., LA 4.2.). Aizdevumi piešķirami visā Latvijā, izņemot valstspilsētas, pamatojoties uz darījumdarbības plānu, kurā izvēlēts viens no attīstības virzieniem (darbības uzsākšana, pārorientācija vai dažādošana, jaunu produktu ražošana pārstrādē), noteikti sasniedzamie ekonomiskie rādītāji un aprakstīta saimniecības ekonomiskā un finanšu situācija. Par atbalsta piešķiršanas datumu uzskata “Altum” lēmuma datumu. Projekti, kas uzsākti pirms pieteikuma iesniegšanas “Altum”, nav atbalstāmi. Aizdevuma termiņš ir līdz 10 gadiem aktīvu iegādei un līdz 15 gadiem nekustamā īpašuma iegādei, būvniecībai, pārbūvei un inženiertīkliem. Nepieciešamības gadījumā “Altum” var restrukturizēt aizdevumu (tostarp atlikt pamatsummu), nepārsniedzot minētos maksimālos termiņus. Atbalsta pretendentam investīciju ieguldījumos neietver un atbalstu nepiešķir apgrozāmajiem līdzekļiem. Pievienotās vērtības nodoklis sedzams tikai, ja tas nav atgūstams. Atbalsta saņēmējam jānodrošina nošķirta grāmatvedība un dokumentu glabāšana desmit gadus. Noteikta arī neatbilstība atbalstam (grūtībās nonākuši pretendenti, nodokļu parādi un citi ierobežojumi), kā arī saistīto personu un zemu nodokļu jurisdikciju ierobežojumi.

Kapitāla atlaidi piemēro ne agrāk kā pēc 12 mēnešiem no darījumdarbības plānā un aizdevuma līgumā noteikto investīciju pilnīgas īstenošanas, ja saņēmējs ir sasniedzis paredzētos rezultātus. Lauksaimnieciskajā ražošanā rezultāts apliecināms ar ieņēmumiem vismaz 20 procentu apmērā no izsniegtā aizdevuma 12 mēnešos pēc pabeigšanas. Ilggadīgo stādījumu un gaļas liellopu projektos pieļauts apliecinājums ar izdevumus apliecinošiem dokumentiem attiecīgajā nozarē. Pārstrādē jāapliecina jauna pārtikas produkta ražošana ar ieņēmumiem vismaz 20 procentu apmērā no aizdevuma 12 mēnešos pēc pabeigšanas. Ja līdz atlaides piemērošanai aizdevuma pamatsummas atlikums ir mazāks par aprēķināto atlaidi, atlaides apmēru samazina līdz faktiskajam atlikumam.

Aizdevumu ar kapitāla atlaidi nosacījumi lauksaimnieciskās darbības uzsākšanai:
Pretendents atbilst LA 6 jaunā lauksaimnieka definīcijai, apgrozījums iepriekšējā taksācijas gadā nepārsniedz 150 000 euro, minimālās investīcijas ir vismaz 20 000 euro, mērķis – lauksaimniecības produkcijas ražošanas uzsākšana. Maksimālais aizdevums 150 000 euro, maksimālā atlaide – līdz 50 procentiem, bet ne vairāk kā 60 000 euro.

Aizdevumu ar kapitāla atlaidi nosacījumi lauksaimnieciskās darbības pārorientācijai vai lauksaimnieciskās ražošanas dažādošanai:
Pretendents ražo I pielikuma lauksaimniecības produktus. Apgrozījums nepārsniedz 250 000 euro, minimālās investīcijas ir vismaz 50 000 euro. Investīcijas mērķis – pārorientācija uz citu lauksaimniecības nozari vai dažādošana papildu nozarēs. Maksimālais aizdevums 250 000 euro, maksimālā atlaide – līdz 50 procentiem, bet ne vairāk kā 100 000 euro. Pēc projekta pabeigšanas jāapliecina ražošana jaunajā vai papildu nozarē (ar ieņēmumiem 20 procentu apmērā vai, ja projekts ir ilggadīgo stādījumu vai gaļas liellopu audzēšanā, ar izdevumus apliecinošiem dokumentiem).

Aizdevumu ar kapitāla atlaidi nosacījumi jaunu produktu ražošanai lauksaimniecības produktu pārstrādes ietvaros:
Pretendents ražo vai pārstrādā I pielikuma produktus. Pretendenta apgrozījums nepārsniedz 250 000 euro. Minimālās investīcijas ir vismaz 50 000 euro. Investīcijas mērķis – jauna pārtikas produkta izstrāde. Maksimālais aizdevums 250 000 euro, maksimālā atlaide – līdz 50 procentiem, bet ne vairāk kā 100 000 euro. Pēc projekta pabeigšanas jāapliecina jaunā produkta ražošana ar 20 procentu ieņēmumiem. Ja pārstrādes rezultātā tiek ražots produkts, kas nav minēts I pielikumā, piemērojama de minimis uzskaite.

Subsīdijas ekvivalents aizdevumiem tiek aprēķināts kā kapitāla atlaides daļa (vienāda ar piešķirtās atlaides apmēru) un aizdevuma daļas, kas pārsniedz atlaidi, starpība starp faktiski piemērotajiem procentiem un Eiropas Komisijas bāzes likmi (piemērojot risku likmi atbilstoši saņēmēja reitingam un nodrošinājumam). Kumulācija paredzēta ar kredītprocentu daļējas dzēšanas atbalstu, nepārsniedzot maksimālās atbalsta intensitātes – 65 procentus (lauksaimniekiem un pārstrādei), 80 procentus (gados jaunajiem lauksaimniekiem) un 85 procentus (mazajām saimniecībām) saskaņā ar Regulas  2021/2115 73. panta 4. punktu. Pārorientācijas un dažādošanas gadījumā atbalstu var kumulēt ar saimniecības nodibināšanas un lauku jaunuzņēmumu atbalstu, nepārsniedzot kopējo maksimālo atbalstu 100 000 euro apjomā. De minimis atbalstu var kumulēt ar citu de minimis un citu komercdarbības atbalstu, ievērojot Regulas 2023/2831 robežlielumus un attiecīgās intensitātes. “Altum” pirms lēmuma pieņemšanas veic atbilstības, kumulācijas un de minimis pārbaudes un nodrošina atsevišķu programmas finanšu uzskaiti atbilstoši Regulas  2021/1060 prasībām.

Kopumā noteikumu projekts paredz finanšu instrumentu, kas risina tirgus nepilnības un sniedz papildu iespējas uzņēmējiem, sekmējot lauksaimniecības un lauku uzņēmējdarbības ilgtspējīgu attīstību, uzlabojot piekļuvi finansējumam un stiprinot konkurētspēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
-
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	0
	0
	0
	0

	2.1. valsts pamatbudžets
	0
	0
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Atbilstoši Latvijas Kopējās lauksaimniecības politikas stratēģiskajam plānam 2023.–2027. gadam kopējais pieejamais finansējums ir 19 000 000 euro, ko veido:
1) LA 4.1.5. "Atbalsts aizdevumu veidā ieguldījumiem  un apgrozāmajiem līdzekļiem  lauku saimniecībās" aizdevumu programmai "Aizdevumi ar kapitāla atlaidi lauksaimniecības un lauku saimnieciskās darbības veicējiem" -   11 000 000 euro;
2) LA 4.2. "Atbalsts ieguldījumiem pārstrādē" aizdevumu programmai "Aizdevumi ar kapitāla atlaidi lauksaimniecības un lauku saimnieciskās darbības veicējiem"  -  2 000 000 euro;
3) LA 6. "Atbalsts gados jaunajiem lauksaimniekiem uzņēmējdarbības uzsākšanai" aizdevumu programmai "Aizdevumi ar kapitāla atlaidi lauksaimniecības un lauku saimnieciskās darbības veicējiem"  - 6 000 000 euro.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
-
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
-
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
-
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
-
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
-
8.1.3. uz informācijas sabiedrības politikas īstenošanu
Vai projekts skar šo jomu?
-
8.1.4. uz Nacionālā attīstības plāna rādītājiem
Vai projekts skar šo jomu?
-
8.1.5. uz teritoriju attīstību
Vai projekts skar šo jomu?
-
8.1.6. uz vidi
Vai projekts skar šo jomu?
-
8.1.7. uz klimatneitralitāti
Vai projekts skar šo jomu?
-
8.1.8. uz iedzīvotāju sociālo situāciju
Vai projekts skar šo jomu?
-
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
-
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
-
8.1.13. uz datu aizsardzību
Vai projekts skar šo jomu?
-
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

